Document ID: 32007D0799

NÕUKOGU OTSUS,
12. oktoober 2006,
Alpi konventsiooni rakendamist transpordi valdkonnas käsitleva protokolli (transpordiprotokoll) ühenduse nimel allkirjastamise kohta
(2007/799/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 71 koostoimes artikli 300 lõike 2 esimese lõigu esimese lausega,
võttes arvesse komisjoni ettepanekut,
ning arvestades järgmist:
(1)
Ühenduse transpordipoliitika üheks eesmärgiks on edendada rahvusvahelisi meetmeid, mis aitavad lahendada säästvat liiklust takistavaid ja keskkonnaohte põhjustavaid piirkondlikke ja Euroopa tasandi probleeme.
(2)
Nõukogu volitas 14. mail 1991 komisjoni osalema liikmesriikidega konsulteerides ühenduse nimel Alpi konventsiooni ja selle protokollide läbirääkimistel.
(3)
Nõukogu otsusega 96/191/EÜ (1) sõlmis ühendus Alpide kaitse konventsiooni (Alpi konventsioon).
(4)
Alpi konventsiooni artikli 2 lõigetel 2 ja 3 põhinev Alpi konventsiooni rakendamist transpordi valdkonnas käsitlev protokoll võeti vastu 24.-26. mail 2000 toimunud Alpi konventsiooni alalise komitee 16. istungil.
(5)
Transpordiprotokoll loob ettevaatus-, ennetus- ja saastaja-maksab-põhimõtetest lähtuva raamistiku säästva liikluse ning keskkonnakaitse tagamiseks Alpide piirkonnas kõigi transpordiliikide puhul.
(6)
Transpordiprotokoll oli selle artikli 24 kohaselt osalistele allkirjastamiseks avatud 30. ja 31. oktoobril 2000 Luzernis toimunud Alpi konventsiooniga ühinenud riikide ministrite istungil, ning hiljem Austria Vabariigis, kuhu see on antud hoiule.
(7)
Ühenduse pädevuse ülekaal koos ühenduse rahvusvahelise esindatuse ühtsuse põhimõttega osutab sellele, et ühendus ja selle konventsiooniosalised liikmesriigid peaksid protokollile võimalusel üheaegselt alla kirjutama ja vastavad ratifitseerimis- või heakskiitmiskirjad hoiule andma.
(8)
Alpi konventsiooni rakendamist transpordi valdkonnas käsitlev protokoll (transpordiprotokoll) tuleks ühenduse nimel allkirjastada, tingimusel et see sõlmitakse hilisemal kuupäeval,
ON TEINUD JÄRGMISE OTSUSE:
Ainus artikkel
Käesolevaga volitatakse nõukogu eesistujat nimetama isikut või isikuid, kellel on õigus Alpi konventsiooni rakendamist transpordi valdkonnas käsitlevale protokollile (transpordiprotokoll), tingimusel et see sõlmitakse hilisemal kuupäeval, ühenduse nimel alla kirjutada ning andma talle (neile) selleks vajalikud volitused.
Luxembourg, 12. oktoober 2006

Labels: 8
19
5
20